CELEX: 31997R1794
Language: bg
Date: 1997-09-17 00:00:00
Title: Регламент (ЕО) № 1794/97 на Комисията от 17 септември 1997 година за изменение за четвърти път на Регламент (ЕО) № 785/95 относно подробни правила за прилагане на Регламент (ЕО) № 603/95 на Съвета относно общата организация на пазарите на сух фураж

03/ 22
            
            
               BG
            
            
               Официален вестник на Европейския съюз
            
            
               149
            
         31997R1794
   
               L 255/12
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕГЛАМЕНТ (ЕО) № 1794/97 НА КОМИСИЯТА
   
   от 17 септември 1997 година
   за изменение за четвърти път на Регламент (ЕО) № 785/95 относно подробни правила за прилагане на Регламент (ЕО) № 603/95 на Съвета относно общата организация на пазарите на сух фураж
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 603/95 на Съвета от 21 февруари 1995 г. относно общата организация на пазара на сух фураж (1), последно изменен с Регламент (ЕО) № 1347/95 (2), и по-специално член 18 от него,
   като има предвид, че член 8 от Регламент (ЕО) № 785/95 на Комисията от 6 април 1995 г. относно подробни правила за прилагане на Регламент (ЕО) № 603/95 на Съвета (3), последно изменен с Регламент (ЕО) № 629/97 (4), предвижда, че договорите и декларациите за доставка на суровини, доставени на преработвателните предприятия, трябва да бъдат съставени най-късно до 14 септември след началото на съответната пазарна година и преработвателното предприятие да представи на компетентния орган копие от договорите и декларациите за доставка най-късно до 15 септември след началото на съответната пазарна година;
   като има предвид, че тези разпоредби, продиктувани от загриженост да се даде възможност на компетентните органи на държавите-членки да осъществяват задоволителен контрол относно това, че площите, от които суровините произхождат, са допустими до помощи, се оказаха твърде ограничителни, по-специално когато климатичните условия позволяват преработката на въпросните продукти да се извърши след горепосочените дати;
   като има предвид, че поради това е необходимо да се предвиди възможност предприятията да съставят и представят договорите и декларациите за доставка до 28 и 30 ноември от всяка пазарна година съответно; като има предвид, че тъй като предвидените в интегрираната система за администриране и контрол кръстосани проверки относно допустимостта на площите се извършват след датата 15 септември, е уместно приемането на договори и декларации за доставка от компетентните органи след тази дата да бъде подложено на проверки ad hoc, извършени от компетентните органи с цел установяване на допустимостта на указаните площи на произход;
   като има предвид, че с оглед новите крайни срокове, предвидени по-горе, сроковете, посочени в член 8, параграфи 4 и 5 от Регламент (ЕО) № 785/95, не следва повече да се считат за задължителни; като има предвид, че следователно е необходимо втората алинея от член 8, параграф 5 да бъде заличена;
   като има предвид, че Управителният комитет по сух фураж не е представил становище в срока, определен от неговия председател,
   ПРИЕ НАСТОЯЩИЯ РЕГЛАМЕНТ:
   Член 1
   Член 8 от Регламент (ЕО) № 785/95 се изменя, както следва:
   
               1.
            
            
               В параграф 5 втората алинея се заличава.
            
         
               2.
            
            
               Добавя се следният параграф 6:
               „6.   Без да се засягат разпоредбите на параграфи 4 и 5, договорите и декларациите за доставка могат да се съставят до 28 ноември и могат да се представят на компетентния орган до 30 ноември след началото на пазарната година. Компетентният орган не може при никакви обстоятелства да приеме горепосочените документи след този краен срок.
               В такъв случай тяхното изпълнение за целите на преработката на съответните суровини може да стане само тогава, когато компетентният орган, след като е проверил, че площта или площите, посочени в цитираните по-горе договори или декларации за доставка, не са включени в счетоводните отчети за помощите по останалите общностни режими на помощи и след като е направила справка в базата данни, предвидена в член 2 от Регламент (ЕИО) № 3508/92 на Съвета (5), последно изменен с Регламент (ЕО) № 820/97 (6), изпрати до преработвателното предприятие писмено потвърждение за изричното си съгласие за изпълнение на договорите или декларациите за доставка.
            
         Член 2
   Настоящият регламент влиза в сила на третия ден след публикуването му в Официален вестник на Европейските общности.
   
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 17 септември 1997 година.
      
         
            За Комисията
         
         Franz FISCHLER
         
         
            Член на Комисията
         
      
   
   
      (1)  ОВ L 63, 21.3.1995 г., стр. 1.
   
      (2)  ОВ L 131, 15.6.1995 г., стр. 1.
   
      (3)  ОВ L 79, 7.4.1995 г., стр. 5.
   
      (4)  ОВ L 96, 11.4.1997 г., стр. 4.
   
      (5)  ОВ L 355, 5.12.1992 г., стр. 1.
   
      (6)  ОВ L 117, 7.5.1997 г., стр. 1.“